Man gevind wat BMW op N3 laat tolSkermgreep uit die video ŉ 26-jarige man is Maandag in Edenvale in hegtenis geneem in verband met roekelose bestuur op die N3 naby Linksfieldrylaan. Sello Maremane, woordvoerder van die Gautengse verkeerspolisie, sê beeldmateriaal van die voorval is wyd op sosiale media versprei van die voorval wat verlede week Donderdag plaasgevind het. Die video wys hoe ŉ motoris, in ŉ blou BMW, die motor op die snelweg in die rondte laat tol. Die Gautengse verkeerspolisie het ŉ ondersoek van stapel gestuur om te bepaal aan wie die motor behoort en waar die persoon bly. “Die ondersoek het onthul die eienaar bly in Edenvale. Die eienaar is gekontak en hy het bevestig sy seun het op die betrokke dag roekeloos met die motor gery op ŉ openbare pa,” het Maremane gesê. Die bestuurder van die motor is in hegtenis geneem op aanklag van roekelose en nalatige bestuur. “Die Gautengse verkeerspolisie rig ŉ streng waarskuwing aan motoriste wat ons paaie vir onwettige wedrenne of truuks misbruik. Hierdie optrede sal nooit geduld word nie. Roekelose en nalatige bestuur is een van die grootste oorsake van noodlottige ongelukke.” Maremane sê die spesiale wetstoepassingseenheid van die Gautengse verkeerspolisie word geloof dat hulle die verdagte suksesvol kon opspoor en in hegtenis neem. WATCH: This was along the busy N3 in JHB. Madness! VIDEO as received. @MbalulaFikile @TrafficRTMC @JoburgMPD @City_Ekurhuleni pic.twitter.com/SpNrluuLl3 — Yusuf Abramjee (@Abramjee) September 10, 2021